cyanic-selkie/wikianc huggingface dataset:
জুমানা হাদ্দাদ
কর্মজীবন
২০১৮ সালে তিনি লেবাননের সংসদ নির্বাচনে অংশগ্রহণ করেন। নির্বাচনের রাত্রে একটি টিভি চ্যানেল জানায় যে তিনি জয়লাভ করেছেন, তবে পরের দিন সকালে কর্তৃপক্ষ জানায় যে তিনি আসলে পরাজিত হয়েছেন। তিনি অভিযোগ করেন যে নির্বাচনে জালিয়াতির জন্য তিনি আসন জিততে পারেননি এবং তার জন্য তিনি সাংবিধানিক পরিষদের কাছে একটি আপিল জমা দেন। তবে তার আপিল দশজন বিচারকের মধ্যে মাত্র তিনজন সমর্থন করায় তা খারিজ হয়ে যায়।
ব্যক্তিগত জীবন
জুমানা একটি রক্ষণশীল সিরিয়াক অর্থোডক্স পরিবারে জন্মগ্রহণ করেন। তিনি তার দুই ছেলের সঙ্গে বৈরুতে বসবাস করেন। তিনি একজন নাস্তিক এবং ধর্মীয় সমালোচক।
মতামত
জুমানা হাদ্দাদ একজন নারীবাদী (তিনি নিজেকে তৃতীয় তরঙ্গের নারীবাদী হিসেবে সংজ্ঞায়িত করেন)। তিনি সমতা, মানবাধিকার, স্বতন্ত্র স্বাধীনতা এবং ধর্মনিরপেক্ষতা নিয়ে কাজ করার একজন সক্রিয় কর্মী। তিনি লেবাননে এবং আরব বিশ্বে হোমোফোবিয়ার বিরুদ্ধে তার কর্মকাণ্ডের জন্যও পরিচিত।
রেসিং ক্লাব লঁস
লে রেসিং ক্লাব দে লঁস (সাধারণত রেসিং ক্লাব লঁস, আরসি লঁস অথবা শুধুমাত্র লঁস নামে পরিচিত) হচ্ছে পা দে কালের লঁস ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০৬ সালে প্রতিষ্ঠিত হয়েছে। রেসিং ক্লাব লঁস তাদের সকল হোম ম্যাচ লঁসের স্তাদ বোলার্ত-দেলেলিসে খেলে থাকে; যার ধারণক্ষমতা হচ্ছে ৩৮,২২৩। বর্তমানে এই ক্লাবের ম্যানেজারের দায়িত্ব পালন করছেন ফ্রাংক হাইসে এবং সভাপতির দায়িত্ব পালন করছেন জোসেফ উগোলিয়ঁ। ফরাসি মধ্যমাঠের খেলোয়াড় ইয়ানিক কেউজাক এই ক্লাবের অধিনায়কের দায়িত্ব পালন করছেন।
কুতুবপুর ইউনিয়ন, মেহেরপুর সদর
কুতুবপুর বাংলাদেশের মেহেরপুর জেলার অন্তর্গত মেহেরপুর সদর উপজেলার একটি ইউনিয়ন।
আয়তন
৫৪.৮৬ বর্গ কিলোমিটার
জনসংখ্যা
৪৭,৫৭৫ জন
শিক্ষা প্রতিষ্ঠান
প্রাথামিক বিদ্যালয়ের সংখ্যা : সরকারী-১০টি, বেসরকারী-১১টি মাধ্যমিক বিদ্যালয়ের সংখ্যা : ০৪টি নিম্ন মাধ্যমিক বিদ্যালয়ের সংখ্যা : ০৭টি
খাল ও নদী
খালের সংখ্যা ০৫টি. নদ-নদীর সংখ্যা ০১টি (ভৈরব নদী)
আওয়াদেয়া মাহমুদ
আওয়াদেয়া মাহমুদ (আরবি:عوضية محمود ) হলেন একজন একজন সুদানি নারী, যিনি দেশটির খার্তুম রাজ্যের উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভের প্রতিষ্ঠাতা প্রধান। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
জীবনী
আওয়াদেয়া মাহমুদ ১৯৬৩ সালে সুদানের দক্ষিণ কোরদোফান অঞ্চলে জন্মগ্রহণ করেন। সেখানে সহিংসতা শুরু হলে তার পরিবার খার্তুমে চলে আসে।
বিয়ের পর ১৯৮৬ সালে তিনি জীবিকার জন্য চা বিক্রি শুরু করেন, যা তার পরিবারের জীবিকা নির্বাহের জন্য সহায়ক ছিল। ১৯৯০ সালে তিনি উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভ প্রতিষ্ঠা করেন। সংগঠন দুইটি তার সদস্যদের বিভিন্ন রকম সহায়তা প্রদান করত। সংগঠন দুইটি ভালো চলেছিল না। ফলশ্রুতিতে, তা ঋণগ্রস্ত হয়ে পড়ে এবং তাকে চার বছর জেলে থাকতে হয়। জেল থেকে মুক্তি পাবার পর তিনি পুনরায় সংগঠন দুইটি নিয়ে কাজ শুরু করেন। বর্তমানে, সংগঠন দুইটির আট হাজারেরও অধিক সদস্য আছে। সংগঠনটি দেশটির দারফুর, দক্ষিণ কোরদোফান ও ব্লু নাইল অঞ্চলের বাস্তুচ্যুত নারীদের নিয়ে কাজ করে চলেছে।
পুরস্কার
২০১৬ সালে তিনি আন্তর্জাতিক সাহসী নারী পুরস্কার লাভ করেন।
এইচআইভি/এইডসের ইতিহাস
ডান|থাম্ব|300x300পিক্সেল|[[স্ক্যানিং ইলেক্ট্রন মাইক্রোস্কোপ|স্ক্যানিং ইলেক্ট্রন মাইক্রোগ্রাফে পর্যবেক্ষিত লিম্ফোসাইট থেকে অঙ্কুরিত সবুজ বর্ণের এইচআইভি-১ ]] হিউম্যান ইমিউনোডেফিসিয়েন্সি ভাইরাস (এইচআইভি) দ্বারা সংক্রমিত এইডস রোগের সূচনা ঘটে মধ্য ও পশ্চিম আফ্রিকার প্রাইমেটদের মধ্যে। অবশ্য এই ভাইরাসের সহ-দলীয় অন্যান্য ভাইরাস বিভিন্ন সময় মানুষকে আক্রমণ করেছে। এই থেকেই ১৯২০ সালে কঙ্গোর কিনশাসায় বৈশ্বিক মহামারীতে রূপ নেয়া এইচআইভি-১ এর সহগ্রুপ এম স্ট্রেইনের উৎপত্তি ঘটে।
মানুষ নয় এমন প্রাণী থেকে মানুষের মাঝে সংক্রমণ
অধিকন্তুক এইচআইভি গবেষক এব্যাপারে একমত যে,  সিমিয়ান ইমিউনোডেফিসিয়েন্সি ভাইরাস (SIV) থেকে নিবিড় সম্পর্কযুক্ত এইচআইভি কোন একসময় মিউটেশনের মাধ্যমের স্বীয় রূপ লাভ করেছে এবং মানুষ নয় এমন প্রাইমেট থেকে অনাদিকালে মানুষের মাঝে সংক্রমিত হয়েছে।  এক্ষেত্রে গবেষণার্থে গবেষকেরা মলিকুলার ফাইলোজিনেটিক্স পদ্ধতিতে ভাইরাল জিনোমিক সিকুয়েন্স দ্বারা মধ্যকার সম্পর্ক নির্নয়ে কাজ করে যাচ্ছেন।
শিম্পাঞ্জি ও গরিলা থেকে মানুষের মাঝে এইচআইভি-১
বিজ্ঞানীরা সাধারণত এইচআইভি-১ এবং সিমিয়ান ইমিউনোডেফিসিয়েন্সি ভাইরাসের (SIVs) মধ্যকার সম্পর্ক মেনে নিয়েছেন। উল্লেখ্য, সিমিয়ান ইমিউনোডেফিসিয়েন্সি ভাইরাস (SIVs) পশ্চিম আফ্রিকার জঙ্গলে নরবানরের মাঝে ছড়িয়েছিল। আরো স্পষ্টভাবে বললে, এইচআইভি-১ এর সাথে শিম্পাঞ্জির মাঝে সংক্রমণ হওয়া এসআইভির অথবা পশ্চিমের নিম্নভূমির গরিলার মাঝে ছড়ানো SIVgor ভাইরাসের ঘনিষ্ঠ সম্পর্ক রয়েছে।      বিশ্বব্যাপী ছড়িয়ে পড়া এইচআইভি-১ (গ্রুপ এম বা প্রধান) এবং ক্যামেরুনের মানুষ হতে সংগ্রহকৃত (গ্রুপ এন) বিরল স্ট্রেইন গবেষণা করে দেখা গেছে এই ভাইরাসগুলো স্পষ্টত শিম্পাঞ্জির মাঝে ছড়ানো এসআইভিসিপিযি (SIVcpz s) স্ট্রেইন Pan troglodytes troglodytes ভাইরাস থেকেই এসেছে।এইচআইভি-১ এর আরেক স্ট্রেইন (গ্রুপ পি) স্পষ্টত গরিলার মাঝে সংক্রমিত এসআইভিগর (SIVgor) থেকে বিবর্তিত। সর্বশেষে, এইচআইভি-১ (গ্রুপ ও), যা ক্যামেরুনের প্রায় ১ লক্ষ মানুষকে সংক্রমিত করেছে তাও একই এসআইভিগর থেকে উৎপন্ন হয়েছে। বলা যায়, ক্যামেরুনের (পূর্বাঞ্চলে) সাংঘা নদীর কাছবর্তী এলাকাতেই এই ভাইরাসের সংক্রমণ শিম্পাঞ্জি থেকে মানুষের মাঝে ঘটে। অবশ্য কিছু বিজ্ঞানী এই সংক্রমণ ক্যামেরুনে হয়েছে বলে মানতে নারাজ। তাদের মতে কঙ্গো প্রজাতন্ত্রের দক্ষিণে, খুব সম্ভববত দেশটির রাজধানী কিনশাসাতেই প্রথম মানুষের মাঝে এইচআইভির সংক্রমণ ঘটে।
সুটি মাঙ্গাবি বানর থেকে মানুষের মাঝে এইচআইভি-১
একই ধরনের গবেষণা এসআইভি স্ট্রেইন পশ্চিম আফ্রিকার সিয়েরা লিওন, লাইবেরিয়া এবং আইভরি কোস্টের একাধিক সুটি মাঙ্গাবি বানর (Cercocebus atys atys) থেকে সংগ্রহ করা হয়েছিল। ফাইলোজেনেটিক এনালাইসিস দেখিয়েছে যে এইচআইভি-২ এর দুই স্ট্রেইনের সাথে এই ভাইরাসে ঘনিষ্ট সম্পর্ক আছে।
মলিকুলার তারিখ নির্ণয় পদ্ধতিতে জানা গেছে, এইচআইভির দুই স্ট্রেইনই (এ এবং বি) ১৯০৫ থেকে ১৯৬১ এর মধ্যে (আরো মধ্যবর্তী সময় বিবেচনায় ১৯৩২-১৯৪৫) মানুষের মাঝে ছড়ানো শুরু হয়েছে।
বন্যমাংস ভক্ষণ
প্রাকৃতিক বদল তত্ত্বানুসারে ("শিকারী তত্ত্ব" বা "বন্যমাংস তত্ত্ব" নামেও পরিচিত) ভিন্ন প্রজাতির মাঝে সংক্রমণ ছড়ানোর "সবচেয়ে সহজ সম্ভাব্য ব্যাখ্যা" পাওয়া যায়। এসআইভি অথবা মিউটেশন পূর্ববর্তী এইচআইভি নরবানর বা বানর থেকে মানুষের মাঝে সংক্রমণ হয়েছে যখন মানুষ বন্যমাংস বিক্রির জন্য বা শিকার করতে গিয়ে কোন পশু কর্তৃক কামড় বা আঘাতে শিকার হয়েছে। এর ফলে সম্ভবত আহত ব্যক্তির রক্ত বা অন্য কোন শারীরিক তরল সেই পশুর এসআইভির সংস্পর্শে এসে সংক্রমিত হয়েছে।   ইউরোপের নিজস্ব চাহিদা বৃদ্ধিতে দ্বিতীয় বিশ্বযুদ্ধ পূর্ববর্তী সময়ে সাহারা সংলগ্ন আফ্রিকার নিবাসীদের জোর করে বনের দিকে বসবাস করতে ঠেকে দেয়া হয়েছিল।সেই থেকে গ্রাম্য আফ্রিকানরা কৃষি অপেক্ষা বন-জঙ্গল থেকে বন্য পশুর মাংস সংগ্রহ করে নিজদের প্রোতিনের চাহিদা পূরণে স্বচ্ছন্দবোধ করতে শুরু করে।বন্যপশুর মাংসের এই হঠাৎ চাহিদা বৃদ্ধি মানুষের রক্তের সাথে পশুর রক্তের সংস্পর্শে আসসার হার হুট করেই বাড়িয়ে দেয়। এর ফলে সম্ভাব্য সংক্রমণ হয়েছে বলে ধারণা করা হয়।
মে ১৯৮৩ঃ এলএভি
ফ্রান্সে পাস্তুর ইন্সটিটিউটে ১৯৮৩ সালের মে মাসে, এক দল ডাক্তার লিম্ফয়েড গ্যাংগ্লিয়ন থেকে এক ধরনের নতুন রেট্রোভাইরাস শনাক্ত করেছেন বলে রিপোর্ট করেন। তারা এটাও বলেন যে, তাদের বিশ্বাস এই ভাইরাসের কারণেই এইডস রোগ হয়।ডাক্তারদের এই দলের মাঝে ছিলেন ফ্রান্সিস্কো ব্যারে সিনৌসি এবং লুক মন্টাগ্নিয়ের। ভাইরাসটিকে লিম্ফাডেনোপ্যাথি-এসোসিয়েটেড ভাইরাস (lymphadenopathy-associated virus) বা এলএভি নামকরণ করা হয়। এর নমুনা মার্কিন যুক্তরাষ্ট্রের রোগ প্রতিরোধ অধিদপ্তরে পাঠানো হলে তা পরবর্তীতে ন্যাশনাল ক্যান্সার ইন্সটিটিউটের কাছে প্রেরিত হয়।
মে ১৯৮৪ঃ এইচটিএলভি-III
১৯৮৪ সালের মে রবার্ট গেলোর তত্ববধানে মার্কিন যুক্তরাষ্ট্রের একটি দল ভাইরাসটি আবিষ্কারের ব্যাপারে নিশ্চিত করেন। তবে তারা ভাইরাসটিকে হিউম্যান টি লিম্ফোট্রপিক ভাইরাস টাইপIII (HTLV-III) নামে নতুনভাবে নামকরণ করেন।
আগস্ট ১৯৮৪ঃ এআরভি
স্যান ফ্রান্সিসকোর ক্যালিফোর্নিয়া বিশ্ববিদ্যালয়ের ডক্টর জে লেভির দল এইচআইভি আবিষ্কারে ভূমিকা রেখেছেন। তিনি স্বাধীনভাবে এইডসের ভাইরাস ১৯৮৩ সালে সংগ্রহ করেন এবং এর নাম দেন এইডস-এসোসিয়েটেড রেট্রোভাইরাস বা এআরভি। তার এই আবিষ্কার ১৯৮৪ সালের সায়েন্স পত্রিকায় প্রকাশিত হয়।
জানুয়ারি ১৯৮৫ঃ উভয়ই একই
I১৯৮৫ সালের জানুয়ারিতে একাধিক গবেষণা লব্ধ্য ফলাফল থেকে প্রতীয়মান হয় যে, এলএভি এবংএইচটিএলভি-III উভয় ভাইরাসই মূলতঃ একই ভাইরাস। গ্যালোর ল্যাবে প্রাপ্ত ভাইরাস মূলতঃ মন্ট্যাগ্নিয়েরের ১৯৮৩ সালের রিপোর্টে দেয়া এক রোগীর লসিকাগ্রন্থি থেকে সংগ্রহকৃত। --- এবং এটাই এইডস রোগের কারণ।
মে ১৯৮৬ঃ এইচআইভি নামকরণ
১৯৮৬ সালের মে মাসে, আন্তর্জাতিক ভাইরাস শ্রেণিবিদ্যা কমিটি ভাইরাসটির জন্য উভয় নামই বাতিল করে এবং এইচআইভি নাম ব্যবহারের আদেশ জারী করে।
সুনীল কুমার মণ্ডল
সুনীল কুমার মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি একজন লোকসভা সদস্য।
জীবনী
ষোড়শ লোকসভা নির্বাচন ও সপ্তদশ লোকসভা নির্বাচনে তিনি বর্ধমান পূর্ব লোকসভা কেন্দ্রের লোকসভা সদস্য হিসেবে নির্বাচিত হন। এছাড়া, ২০১১ সাল থেকে ২০১৪ সাল পর্যন্ত তিনি পশ্চিমবঙ্গ বিধানসভায় গলসী বিধানসভা কেন্দ্রের বিধায়ক হিসেবে দায়িত্ব পালন করেছেন।
বিজয়নগর উপজেলা
বিজয়নগর উপজেলা বাংলাদেশের ব্রাহ্মণবাড়িয়া জেলার একটি প্রশাসনিক এলাকা।
অবস্থান ও আয়তন
বিজয়নগর উপজেলার আয়তন ২২১.১৭ বর্গ কিলোমিটার (৫৪,৬৫৩ একর)। বিজয়নগর উপজেলার উত্তরে সরাইল উপজেলা ও মাধবপুর উপজেলা,দক্ষিণে আখাউড়া উপজেলা, পূর্বে ত্রিপুরা রাজ্যের আগরতলা, পশ্চিমে ব্রাহ্মণবাড়িয়া সদর উপজেলা।
নামকরণ
জানা যায়, ব্রিটিশ শাসনামলে ত্রিপুরা রাজ্যের সাথে এ উপজেলার সীমান্ত দিয়ে ব্রাহ্মণবাড়িয়াসহ এতদঞ্চলে স্থল যোগাযোগ সুপ্রতিষ্ঠিত ছিল। উল্লেখ্য যে, সিংগারবিলের সাথে ত্রিপুরা রাজ্যের যোগাযোগের প্রায় ১৫০ বছরের পুরাতন প্রধান সড়কটি এখনও ব্যবহার উপযোগী রয়েছে। লালমাটি সমৃদ্ধ মুকুন্দপুর, বিষ্ণুপুর ও সিংগারবিল ইউনিয়নে রয়েছে প্রাকৃতিক কাঁঠাল, লিচু ও পেয়ারাসহ ভিন্ন ধর্মী নানা বৃক্ষর অপরূপ সমাহার। মননশীল মানুষকে এর সৌন্দর্য আকর্ষণ করবেই। তা ছাড়া কালাছড়া চা বাগানে নাম না জানা অজানা শহীদদের গণ কবর ও রয়েছে। বাংলাদেশের স্বাধীনতা যুদ্ধে এখানে অন্যতম গুরুত্বপূর্ণ যুদ্ধসংগঠিত হয়েছিল । মহান স্বাধীনতা যুদ্ধে সশস্ত্র যুদ্ধের মাধ্যমে ১৯ নভেম্বর এ উপজেলার পাহাড়পুর ইউনিয়নের মুকুন্দপুর এলাকাটি মুক্ত হয়েছিল। যা মুকুন্দপুর দিবস হিসেবে প্রতি বছর পালন করা হয়ে থাকে। তা ছাড়া স্বাধীন বাংলাদেশের বিজয়ের পতাকা এ ইউনিয়ন দিয়ে বাংলাদেশে প্রবেশ করেছিল। ২০১০ সালে বিজয়দিবস উদযাপনকালে এ উপজেলার নামকরণ করা হয় বিজয়নগর।
প্রশাসনিক এলাকা
বিজয়নগর উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিজয়নগর থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী বিজয়নগর উপজেলার মোট জনসংখ্যা ২,৫৭,২৪৭ জন। এর মধ্যে পুরুষ ১,২৫,৫৯৫ জন এবং মহিলা ১,৩১,৬৫২ জন। মোট পরিবার ৪৮,৬১৭টি। জনসংখ্যার ঘনত্ব প্রতি বর্গ কিলোমিটারে প্রায় ১,১৬৩ জন।
শিক্ষা ব্যবস্থা
২০১৯ সালের আদমশুমারি অনুযায়ী বিজয়নগর উপজেলার সাক্ষরতার হার ৯৮%। উপজেলার একমাত্র সরকারি মাধ্যমিক বিদ্যালয় দাউদপুর সরকারি উচ্চ বিদ্যালয়।
জাতীয় বিজ্ঞান ও প্রযুক্তি জাদুঘর, লাহোর
জাতীয় বিজ্ঞান ও প্রযুক্তি জাদুঘর (এনএমএসটি) পাকিস্তানের লাহোরের একটি জাদুঘর। থাম্ব
জাতীয় বিজ্ঞান ও প্রযুক্তি জাদুঘরটি একটি অলাভজনক ও স্থায়ী প্রতিষ্ঠান, যা সমাজ ও এর উন্নয়নে নিয়োজিত। এটি শিক্ষা, অধ্যয়ন এবং উপভোগের উদ্দেশ্যে মানবতা এবং এর পরিবেশের স্পর্শ ও অস্পর্শযোগ্য ঐতিহ্য অর্জন, সংরক্ষণ, গবেষণা, যোগাযোগ এবং প্রদর্শন করে। এটি জনসাধারণের জন্য উন্মুক্ত। ১৯৬৫ সালে প্রতিষ্ঠার পর থেকে জাতীয় বিজ্ঞান ও প্রযুক্তি জাদুঘরটি পাকিস্তানের একমাত্র জাতীয় স্তরের বিজ্ঞান ও প্রযুক্তি জাদুঘর হিসাবে কাজ করেছে। জনসাধারণকে সেবারদানের জন্য যাদুঘরটি ক্রমাগত বিজ্ঞান ও প্রযুক্তির জাদুঘর হিসাবে তার কার্যকারিতা উন্নত ও বর্ধিত করেছে। ২০১১ সালে ১৮তম সংশোধনীর প্রেক্ষিতে জাদুঘরটি এসইডি. পাঞ্জাবের একটি সংযুক্ত বিভাগে পরিণত হয়। এই বিজ্ঞান ও প্রযুক্তি যাদুঘরটি জিটি সড়কে অবস্থিত যা লাহোরের প্রকৌশল ও প্রযুক্তি বিশ্ববিদ্যালয়ের নিকটবর্তী।
পাঁউ ক্লারিস ই কাসাডেমুন্ট
পাউ ক্লারিস ই কাসাডেমুন্ট (১লা জানুয়ারি, ১৫৮৬ - ২৭শে ফেব্রুয়ারি, ১৬৪১ ) একজন কাতালান আইনজীবী, পাদ্রী এবং কাতালান বিদ্রোহকালীন সময় জেনারালিতাত দ্য কাতালুনিয়ার ৯৪তম রাষ্ট্রপতি ছিলেন। ১৬ই জানুয়ারি, ১৬৪১ সালে তিনি ফ্রান্সের অধীনে প্রজাতন্ত্রী কাতালান-এর ঘোষণা দেন।
সম্মান
তার মৃত্যুর বছরই ফ্রান্সেস ফোনটানেলা প্যানেজিরিক আ লাঁ মোর্ট দ্য পাউ ক্লারিস দ্য ফ্রান্সেস ফোনটানেলা প্রকাশ করেন।
রাস্তা
বার্সেলোনায়, এইক্সাম্পলের একটি শহরে রয়েছে ক্যারিয়ার দ্য পাউ ক্লারিস। এভিংউডা ডায়াগোনাল-এ শুরু হয় এবং প্লাসা ইউরিকুইনাওনায় শেষ হয়।
কাতালোনিয়ার আরো অনেক শহরের রাস্তা এবং নগরচত্বর তার কাজের প্রতি উৎসর্গ করা হয়েছে।
ভাস্কর্য
বার্সেলোনাতে তার বিভিন্ন ভাস্কর্য নির্মিত হয়েছে এবং তন্মধ্যে প্যাসিগ দ্য লুইস কোম্পানিস-এর নিকট অবস্থিত ভাস্কর্যটি সবচে' পরিচিত। রাফায়েক আটচে ই ফেরে এটি নির্মাণ করেন এবং ১৯১৭ সালে উৎসর্গ করা হয়। এরপরে স্প্যানিশ বেসামরিক যুদ্ধকালে একে তুলে নেয়া হয় এবং ১৯৭৭ সালে পুনরায় স্থাপিত হয়। এর উৎসর্গের পর থেকেই এবং যুদ্ধের সময়কার বাঁধা এবং আরো নানান রাজনৈতিক কারণে স্থানটি একটি রাজনৈতিক স্থান এবং বিভিন রাজনৈতিক স্পর্শকাতর বিষয়ের কেন্দ্রবিন্দু হয়ে ওঠে।
জারা নূর আব্বাস
জারা নূর আব্বাস (زارا نورعباس; জন্মঃ ১৩ মার্চ ১৯৯১) হচ্ছেন পাকিস্তানের একজন টেলিভিশন অভিনেত্রী যদিও তিনি কিছু চলচ্চিত্রেও অভিনয় করেছেন। নারী পরিচালক মমিনা দুরাইদের খামোশি (২০১৭) নাটকের জন্য জারা ভালো পরিচিত, নাটকটি হাম টিভিতে প্রচারিত হত। জারা অভিনীত আরো জনপ্রিয় নাটক হচ্ছে ধড়কন (২০১৬), লামহে (২০১৮), কাইদ (২০১৮), দিওয়ার-ই-শব (২০১৯) এবং এহদ-এ-ওয়াফা (২০১৯)। জারা অভিনীত প্রথম চলচ্চিত্র ছিলো ওয়াজাহাত রউফের চালাওয়া যেটি ২০১৯ সালে মুক্তি পেয়েছিলো, একই বছর মুক্তিপ্রাপ্ত মুক্তিপ্রাপ্ত পরে হাট লাভ-এও জারা গুরুত্বপূর্ণ চরিত্রে অভিনয় করেন।
জারার মা আসমা আব্বাসও অভিনেত্রী। ২০১৬ সালে হাম টিভিতে ধড়কন নাটকে অভিনয় অভিষেক হয় জারার। হাম টিভির দিওয়ার-ই-শব ছিলো ঐতিহাসিক নাটক আর এহদ-এ-ওয়াফা সামরিক বাহিনীর।
সাদরা হামীদিয়া ফাজিল মাদ্রাসা
সাদরা হামীদিয়া ফাজিল মাদ্রাসা বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত হাজীগঞ্জ উপজেলার একটি আলিয়া মাদ্রাসা। বর্তমানে এটি ইসলামি আরবি বিশ্ববিদ্যালয় অধিভুক্ত একটি ফাজিল বা ডিগ্রী সমমানের মাদ্রাসা। মাদ্রাসাটির প্রতিষ্ঠাতা আল্লামা শাহ মুহাম্মদ ইসহাক র. তিনি ঐতিহাসিক সাদরার দরবার শরীফের প্রথম আধ্যাত্নিক মহাপুরুষ তথা পীর ও বিশ্ব মুফতী আল্লামা ইসহাক নামে পরিচিত।
অবস্থান
এই মাদ্রাসাটি চাঁদপুর জেলার অন্তর্গত হাজীগঞ্জ উপজেলার ঐতিহাসিক সাদরা দরবার শরীফে, প্রতিষ্ঠাতা আল্লামা শাহ মুহাম্মদ ইসহাক র. এর মাজার শরীফের ২০০মিটার উত্তর-পশ্চিম পার্শ্বে অবস্থিত।
ইতিহাস
আল্লামা শাহ মুহাম্মদ ইসহাক র. তাঁর বাল্যকালের শিক্ষক লক্ষ্মীপুর জেলার ততকালীন বিশিষ্ট আলেম মরহুম আব্দুল হামীদ র. এর নামে, স্বীয় ভক্ত মরহুম রহিম উদ্দিন হাওলাদার কর্তৃক দানকৃত জমির উপরে ভারতীয় উপমহাদেশের ব্রিটিশ শাসনামলের ১৯৩১সালে মাদ্রাসাটি প্রতিষ্ঠা করেন। এটি চাঁদপুর জেলার অন্যতম প্রাচীন বিদ্যানিকেতন। প্রতিষ্ঠানটি ব্রিটিশ শাসনামলের ১৯৪০সালে দাখিল ও আলিম এবং ১৯৪৩সালে ফাজিল মঞ্জুরী প্রাপ্ত হয়। এটি ইসলামি আরবি বিশ্ববিদ্যালয় এর অধিভুক্ত একটি শিক্ষাপ্রতিষ্ঠান। ব্রিটিশ শাসনামল থেকে এখন পর্যন্ত এই ইসলামী বিদ্যানিকেতিনটি আপন গতিতে তার শিক্ষা প্রদান করে আসছে।
শিক্ষা ব্যবস্থা
মাদ্রাসাটির ছাত্র-ছাত্রীর সংখ্যা বর্তমানে প্রায় সাতশতাধিক। প্রতিষ্ঠানটির মাধ্যমিক ও উচ্চ মাধ্যমিক স্তরে রয়েছে সাধারণ এবং বিজ্ঞান বিভাগ। এছাড়াও প্রথম শ্রেণী থেকে ফাজিল (ডিগ্রী) পর্যন্ত অধ্যায়নের সুযোগ প্রতিষ্ঠানটিতে রয়েছে।
হিফরশি
হিফরশি (ইংরেজিতে: HeForShe) জাতিসংঘের ইউএন ওমেন কর্তৃক গৃহীত একটি উদ্যোগ। এই উদ্যোগের লক্ষ্য বিশ্বজুড়ে লিঙ্গ সমতা প্রতিষ্ঠা করা। নারীর প্রতি সব ধরনের সহিংসতা ও বৈষম্য প্রতিরোধে পুরুষদের সম্পৃক্ততা বৃদ্ধির মাধ্যমে লিঙ্গ সমতা প্রতিষ্ঠাই হিফরশি উদ্যোগের উদ্দেশ্য। জাতিসংঘ বিশ্বাস করে যে, ‘লিঙ্গ অসমতার প্রভাব সব ধরনের মানুষের উপরে সামাজিক, আর্থিক এবং রাজনৈতিকভাবে পড়ে। এটি কাটিয়ে উঠতে পুরুষদের প্রচেষ্টা প্রয়োজন।’
নিউ ইয়র্কের জাতিসংঘ সদর দপ্তরে ২০১৪ সালের ২০ সেপ্টেম্বর একটি অনুষ্ঠানের মাধ্যমে হিফরশি আনুষ্ঠানিকভাবে শুরু করা হয়। এই অনুষ্ঠানে ইউএন ওমেন শুভেচ্ছা দূত এবং ব্রিটিশ অভিনেত্রী এমা ওয়াটসন বক্তৃতা রাখেন। বক্তৃতায় ওয়াটসন পুরুষ সমাজকে লিঙ্গ সমতা প্রতিষ্ঠায় এগিয়ে আসার আহ্বান জানান। অনুষ্ঠানে ইউএন ওমেন তাদের এই প্রচারণায় ১০০০০০ পুরুষকে সম্পৃক্ত করার লক্ষ্যমাত্রা স্থির করে। এর তিনদিনের মধ্যেই ইউএ ওমেন লক্ষ্যটি অর্জন করে। মার্কিন প্রেসিডেন্ট বারাক ওবামা, অভিনেতা ম্যাট ডেমন, জাতিসংঘ মহাসচিব বান কি মুনসহ আরো কয়েকজন বিখ্যাত ব্যক্তি তাদের এই প্রচারণায় অংশগ্রহণ করেন।
হিফরশি ওয়েবসাইটে একটি ম্যাপ ব্যবহার করা হয় যাতে বিশ্বব্যাপী যত পুরুষ হিফরশি প্রতিজ্ঞা গ্রহণ করবে, তাদের সংখ্যা এবং যে অবস্থান থেকে প্রতিজ্ঞাটি করা হয় তা প্রদর্শন করা হয়। ২০১৫ সালের জুলাই নাগাদ ইউএন ওমেন এই প্রচারণায় প্রায় ১ বিলিয়ন পুরুষকে প্রতিজ্ঞা গ্রহণে সম্পৃক্ত করার জন্য কাজ করছে। এছাড়া জাতিসংঘের বিভিন্ন সংস্থার পক্ষ হতে লিঙ্গ সমতা ও নারী অধিকার প্রতিষ্ঠার লক্ষ্যে হিফরশি সুশীল সমাজ, বিশ্ববিদ্যালয় ও শিক্ষা প্রতিষ্ঠান, অনলাইনসহ বিভিন্ন উপায়ে কাজ করবে।
চৌধুরী আবদুল হাই
চৌধুরী আবদুল হাই বাংলাদেশের হবিগঞ্জ জেলার প্রখ্যাত আইনজীবী ও ন্যাশনাল আওয়ামী পার্টির (ন্যাপ মোজাফফর) রাজনীতিবিদ। তিনি ৫২'র ভাষা আন্দোলনের সংগঠক এবং মহান মুক্তিযুদ্ধকালীন হবিগঞ্জ মহকুমা সর্বদলীয় সংগ্রাম পরিষদের অন্যতম সদস্য। মুক্তিযুদ্ধের সময় ন্যাপ-কমিউনিস্ট পার্টি-ছাত্র ইউনিয়ন বিশেষ গেরিলা বাহিনীর অন্যতম সংগঠক হিসেবে দায়িত্ব পালন করেন। এডভোকেট চৌধুরী আব্দুল হাই হবিগঞ্জ-৩ (সদর-লাখাই) আসনের সাবেক সাংসদ। তিনি ১৯৮৬ সালের তৃতীয় জাতীয় সংসদে নির্বাচিত সংসদ সদস্য।
জন্ম ও প্রাথমিক জীবন
চৌধুরী আবদুল হাই হবিগঞ্জের গোপায়া ইউনিয়নের বহুলা গ্রামের সম্ভ্রান্ত মুসলিম পরিবারে জন্মগ্রহণ করেন।
রাজনৈতিক ও কর্মজীবন
চৌধুরী আবদুল হাই ন্যাশনাল আওয়ামী পার্টির (ন্যাপ মোজাফফর) রাজনীতিবিদ ও হবিগঞ্জের প্রবীন আইনজীবী। তিনি হবিগঞ্জ-৩ (সদর-লাখাই) আসন থেকে ১৯৮৬ সালের তৃতীয় জাতীয় সংসদে নৌকা প্রতীকে ৮ দলের প্রার্থী হিসেবে সংসদ সদস্য নির্বাচিত হয়েছিলেন। সর্বশেষ ১৯৯১ সালের পঞ্চম সংসদ নির্বাচনে ন্যাপ মোজাফফর এর মনোনয়নে কুঁড়েঘর প্রতীকে নির্বাচনে লড়ে জাতীয় পার্টির মুবিন চৌধুরীর কাছে পরাজিত হয়েছিলেন।
চোখ (১৯৮৩-এর চলচ্চিত্র)
চোখ ১৯৮২ সালের একটি ভারতীয় বাংলা চলচ্চিত্র যা উৎপলেন্দু চক্রবর্তী পরিচালিত এবং এখানে প্রধান চরিত্রগুলিতে অভিনয় করেছেন ওম পুরী, অনিল চ্যাটার্জি, শ্যামানন্দ জালান ও শ্রীলা মজুমদার প্রধান। ১৯৭৫ সালে কলকাতার পাট মিলের শ্রমিকদের নিপীড়ন ও অত্যাচারের চিত্র তুলে ধরা হয়েছে।
৩০ তম জাতীয় চলচ্চিত্র পুরস্কারে তিনি সেরা ফিচার চলচ্চিত্রের জন্য শ্রেষ্ঠ চলচ্চিত্র পুরস্কার এবং পরিচালনার জন্য সেরা পরিচালকের পুরস্কার জিতেছিলেন।
কুন-দ্গা'-দ্পাল-ল্দান
কুন-দ্গা'-দ্পাল-ল্দান (১৪৫৭-১৫৪০) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের  ষষ্ঠ প্রধান ছিলেন।
সংক্ষিপ্ত জীবনী
কুন-দ্গা'-দ্পাল-ল্দান ১৪৫৭ খ্রিষ্টাব্দে মধ্য তিব্বতের ন্যাং-স্তোদ নামক স্থানে জন্মগ্রহণ করেন। শিক্ষালাভের শেষে তিনি খাম্স অঞ্চলে অবস্থিত ল্দান-ছোস-'খোর  বৌদ্ধবিহারের প্রধানের দায়িত্ব লাভ করেন। ১৫১৪ খ্রিষ্টাব্দে নামক কুন-দ্গা'-দ্পাল-বা  নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের  পঞ্চম প্রধানের মৃত্যু হলে পাঁচ বছর ধরে ঐ পদ খালি থাকে। এই পদের জন্য কুন-দ্গা'-দ্পাল-ল্দান আবেদন করলে প্রথমে প্রত্যাখ্যাত হন কারণ সেই সময় খাম্স অঞ্চলে অবস্থিত অন্যান্য বৌদ্ধবিহারের প্রধানেরা স্থানীয় কোন পণ্ডিতকে ঐ পদে অধিষ্ঠিত করতে চাইছিলেন। যাই হোক, ১৫১৯ খ্রিষ্টাব্দে  তিনি এই বৌদ্ধবিহারের ষষ্ঠ প্রধানের দায়িত্ব গ্রহণ করেন ও এই পদে তিনি বাইশ বছর থাকেন। এই সময় তিনি এই বিহারের জন্য ত্সোং-খা-পা-ব্লো-ব্জাং-গ্রাগ্স-পার একটি স্বর্ণমূর্তি, স্বর্ণখচিত থাংকায় মঞ্জুশ্রীর চিত্র এবং যমান্তকের মূর্তি নির্মাণ করান।
বিলাসপুর, হিমাচল প্রদেশ
বিলাসপুর (Bilaspur) ভারতের হিমাচল প্রদেশ রাজ্যের বিলাসপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৭৩ মিটার (১৫৬৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বিলাসপুর শহরের জনসংখ্যা হল ১৩,০৫৮ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১০% হল ৬ বছর বা তার কম বয়সী।
জলবায়ু
বিলাসপুর মনোমুগ্ধকর গ্রীষ্ম এবং শীতকাল অনুভব করে তবে উপত্যকায় এর পরিস্থিতি দ্বারা পার্শ্ববর্তী পর্বতগুলির তাপমাত্রার চরম থেকে সুরক্ষিত। গ্রীষ্মকাল, জুলাই থেকে সেপ্টেম্বর, উচ্চ বৃষ্টিপাতের সময়কাল। অক্টোবর থেকে নভেম্বর পর্যন্ত লেকটি সম্পূর্ণ হয়। সর্বোচ্চ তাপমাত্রার মাস হল মে এবং জুন যখন তাপমাত্রা সাধারণত 37 C এবং 38 C হয়, কখনও কখনও ছাড়িয়ে যায়।
শাহ আলম (ব্রাহ্মণবাড়িয়ার রাজনীতিবিদ)
শাহ আলম বাংলাদেশের ব্রাহ্মণবাড়িয়া জেলার রাজনীতিবিদ ও আইনজীবী। তিনি ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য। তিনি জুন ১৯৯৬ সালের ও ২০০৮ সালের নির্বাচনে বাংলাদেশ আওয়ামী লীগের প্রার্থী হয়ে সাংসদ নির্বাচিত হয়েছিলেন।
জন্ম ও প্রাথমিক জীবন
অ্যাডভোকেট মোহাম্মদ শাহ আলম ২০ এপ্রিল ১৯৬০ সালে ব্রাহ্মণবাড়িয়া জেলায় জন্মগ্রহণ করেন। তার জন্ম যে কসবা উপজেলার বাদৈর ইউনিয়ন এর বর্ণি গ্রামে। তিনি জমশেরপুর উচ্চ বিদ্যালয় থেকে মেট্রিক পাশ করেন।
রাজনৈতিক ও কর্মজীবন
মোহাম্মদ শাহ আলম ব্রাহ্মণবাড়িয়া জেলার রাজনীতিবিদ ও আইনজীবী। তিনি ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য। তিনি জুন ১৯৯৬ সালের ও ২০০৮ সালের নির্বাচনে বাংলাদেশ আওয়ামী লীগের প্রার্থী হয়ে সাংসদ নির্বাচিত হয়েছিলেন।  নবম জাতীয় সংসদে তিনি পার্বত্য চট্টগ্রাম বিষয়ক মন্ত্রণালয় সম্পর্কিত স্থায়ী কমিটির চেয়ারম্যান ও রেলপথ বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।
ওঘুজ তুর্কি
ওঘুজ, ওগুজ বা ঘোজ তুর্কি (পুরাতন তুর্কি: 𐰆𐰍𐰔, রোমানাইজড: Oγuz, মধ্যযুগীয় তুর্কি: ٱغُز, রোমানাইজড: Oγuz, উসমানীয় তুর্কি: اوغوز, রোমানাইজড: Oġuz) হলো পশ্চিমের তুর্কি জাতি যারা তুর্কি ভাষাগোষ্ঠির ওঘুজ ভাষায় কথা বলে। অষ্টম শতাব্দীতে তারা মধ্য এশিয়ার ওঘুজ ইয়াবগু রাজ্য নামে প্রচলিত একটি উপজাতিয় কনফেডারেশন গঠন করেছিল। ওঘুজ নামটি "উপজাতি" বুঝাতে একটি সাধারণ তুর্কি শব্দ। বাইজেন্টাইন উৎসগুলি ওঘুজকে উজেস (Οὐ̑ζοι, ওজোই) বলে। দশম শতাব্দীর মধ্যে ইসলামী উৎসগুলি ওঝা/শামনবাদী বা বৌদ্ধের বিপরীতে তাদেরকে তুর্কমেনীয় মুসলিম বলে অভিহিত করে। দ্বাদশ শতাব্দীর মধ্যে এই শব্দটি বাইজেন্টাইন ব্যবহারের মধ্যে চলে যায় এবং ওঘুজরা সিংহভাগ মুসলিম ছিল। "ওঘুজ" শব্দটি ধীরে ধীরে তুর্কিদের মধ্যে তুর্কমেন এবং তুর্কোম্যান দ্বারা প্রতিস্থাপিত হয়েছিল, (উসমানীয় তুর্কি: تركمن, রোম্যানাইজড: তুর্কিমেন বা তুর্কম্যান) প্রক্রিয়াটি নবম শতকের মাঝামাঝি থেকে শুরু হয়ে দ্বাদশ শতকের গোড়ার দিকে শেষ হয়েছিল।
উৎপত্তি
ওঘুজের আদি জন্মভূমি মধ্য এশিয়ার আলতাই পর্বতমালার পূর্বে অবস্থিত, যা প্রাগৈতিহাসিক কাল থেকেই তুর্কি সম্প্রদায়ের অঞ্চল ছিল।
প্রাচীন চীনা উৎস অনুসারে, খ্রিস্টপূর্ব ২য় শতাব্দীর সময় সিয়ুংনু এবং তাদের মিত্রদের নামে পরিচিত একটি স্তেপ উপজাতির কনফেডারেশন য়ুসুন (সম্ভবত একটি ইন্দো-ইউরোপীয় জাতি) পার্শ্ববর্তী ইউয়েজিকে পরাজিত করেছিল এবং তাদের পশ্চিম চীন থেকে মধ্য এশিয়ায় বহিষ্কার করেছিল।
আলহামরা
আলহামরা (, ; الْحَمْرَاء,, ) হলো প্রাসাদ এবং দুর্গ সংবলিত বড় আকারের একটি কমপ্লেক্স যা স্পেনের আন্দালুসিয়ার, গ্রানাডাতে অবস্থিত। গ্রানাডার শহরের দক্ষিণ-পূর্ব সীমান্তের আসসাবিকা পাহাড়ের উপরে অবস্থিত এই পুরাতন দুর্গ ৯ম শতাব্ধীর শেষভাগে একটি ধ্বংসপ্রাপ্ত রোমান দুর্গের ভিত্তিতে নির্মিত হয় তবে প্রাসাদ এবং সংলগ্ন অন্যান্ন অংশ ১৩শ শতাব্দীর মধ্যবর্তী সময়ে আন্দালুসের গ্রানাডা আমিরাতের মরিশ শাসকদের হাতে সৃদৃশ্য স্থাপনা হিসেবে সম্পূর্নতা পায়। আলহামরা প্রাসাদটি নাসরি রাজবংশের শাসনকালে তৈরি করা হয়েছিল, যা তার বাসস্থান এবং রাজসভা হিসেবে ব্যবহার করা হতো। সম্রাট ফার্ডিন্যান্দ এবং রানী ইসাবেলা মুসলিম স্পেন জয় করার পরে এটিকে তাদের প্রাসাদ হিসেবে ব্যবহার করেন।
সমসাময়িক মুসলিম স্থাপত্য কর্মের মধ্যে এটি একটি ব্যতিক্রমধর্মী এবং বাস্তব আকর্ষণ, যা  স্থানীয়করণ এবং অভিযোজন মধ্যে একটি নতুন দৃশ্য তৈরি করে যা সম্পূর্ণরূপে তার প্রকৃতিতে বিদ্যমান।স্পেনের মুর কবি ও শিল্পীরা একে সবুজের বুকে  এক বিন্দু মুক্তা বলে অভিহিত করতেন। সবুজ উপত্যাকায় রঙিন ভবনের অস্তিত্ব আসলেই দর্শকের দৃস্টিতে ধাধা তৈরী করতো। পাহাড়ি ভূমি প্রকৃতির সাথে সমন্বয় করে  প্রাসাদের ভবনগুলো নকশা করা হয়েছিলো এবং তৎকালীন সময়ের উন্নত প্রযুক্তির সমাবেশ ঘটানো হয়েছিলো। ১২৩৮ সালে, মুহাম্মদ ইবনে নাসর (নাজার নামেও পরিচিত), গ্রানাডা দখলের জন্য এলভিয়ার দরজা দিয়ে ভিতরে প্রবেশ করে এবং তিনি এর নাম দেন "আল-হামার" (লাল)। তিনিই হলেন নাসরি রাজবংশের প্রতিষ্ঠাতা। মুহাম্মদ ইবন নাছর বিজয়ী হয়ে গ্রানাডাতে প্রবেশ করে, তখন সেখানকার লোকেরা তাকে স্বাগতম জানায়: "স্রস্টার করুণায় বিজয়ীকে স্বাগতম" (মারহাবান লি-ল-নাসির) বলে, জবাবে তিনি উত্তর দেন: "আল্লাহ ছাড়া অন্য কেউ বিজয়ী নয় " (ওয়া লা গালিব ইল্লা আল্লাহ)। এটি ছিল নাসরি রাজবংশের নীতিবাক্য এবং একে তিনি সম্পূর্ণ আলহামরাতে লিখেন। আলহামরা অনেক লেখক গান এবং গল্প লিখতে অণুপ্রাণিত করেছে।
২রা নভেম্বর, ১৯৮৪ সালে ইউনেস্কোর বিশ্ব ঐতিহ্যবাহী স্থান আলহামরাকে এবং গ্রানাডার জেনেরালাইফকে মানবতার সাংস্কৃতিক ঐতিহ্য হিসেবে ঘোষণা করেন। ২০১১ সালের, আগস্ট মাস পর্যন্ত ৪০ মিলিয়নেরও বেশি পর্যটক এটিকে পরিদর্শন করেছে।
নামের উৎপত্তি
আলহামরা নামের উৎপত্তি অনেক তত্ত্ব রয়েছে, যেমন কিছু লেখক আছে যারা সমর্থন করে যে, প্রথমিক অবস্থায় এটি সাদা রং ছিল। এর নাম "লাল" হয়, কারণ যখন এটি নির্মাণ করা হচ্ছিল তখন রাতেও কাজ করা হয়েছে, আর রাতে আগুলের আলোতে দূর থেকে একে লাল মনে হতো। আরও লেখক আছে যারা সমর্থন করে যে, "আলহামরা" নামটি হচ্ছে তার স্থাপতি "আবু-আল-আহমার" এর স্ত্রী বাচক নাম, আরবি ভাষায় যার অর্থ "লাল"।
গঠনপ্রণালী
আলহামরা নির্মাণের নকশা জন্য কোন মহাপরিকল্পনা ছিল না, তাই এর পূর্ণাঙ্গ গঠনপ্রণালী সমকোণীয় বা সুবিন্যস্ত নয়। স্থানটি বিভিন্ন পর্যায়ের নির্মাণ: ৯ম শতাব্দীর প্রাথমিক শহর থেকে ১৪শ শতাব্দীর মুসলমাদের দুর্গসমূহে, ১৬শ শতাব্দীতে চার্লস V এর প্রাসাদে পরিবর্তিত হয়, যার ফলে কিছু ভবনসমূহ খারাপ অবস্থাতে পরিণত হয়েছে। যে সোপান বা মালভূমিতে আলহামরা অবস্থিত তার দৈর্ঘ্য ৭৪০ মিটার (২,৪৩০ ফুট) এবং এর সর্বাধিক প্রস্থ ২০৫ মিটার (৬৭০ ফুট)। এটি পশ্চিমে-উত্তরপশ্চিম থেকে পূর্ব-দক্ষিণপূর্ব প্রসারিত এবং প্রায় ১৪২.০০০ বর্গ মিটার (১,৫৩০,০০০ বর্গ ফুট) এলাকা জুড়ে অবস্থিত। আলহামরা পশ্চিমা বৈশিষ্ট্য সম্পূর্ণ আলকাযাবা (দুর্গ), যা দৃঢভাবে সুরক্ষিত অবস্থান রয়েছে। বাকি মালভূমি কিছু সংখ্যাক মরিশ প্রাসাদ ও তেরটি মিনার যা একটি সুরক্ষিত প্রাচীর দ্বারা ঘিরা, কিছু আত্মরক্ষামূলক ব্যবস্থা এবং সেখানকার বাসিন্দাদের জন্য কিছু দৃশ্য দিয়ে গঠিত। দারো নদী উত্তরে একটি গিরিখাত অতিক্রম করে এবং গ্রানাডার আলবাইচিন জেলা থেকে মালভূমিতে বিভক্ত হয়।
রাজকীয় প্রাসাদ
প্রাসাদ তিনটি অংশের সমন্বয়ে গঠিত। মেক্সয়ার, সেরালো এভং হারেম। মেক্সয়ারে সবচেয়ে সুদৃশ্য এবং গোছালো প্রাসাদ যেখানে রাজকীয় অর্থনৈতিক এবং প্রশাসনিক কার্যক্রম পরিচালিত হতো । চিকন ফিতার মতো নমনীয় কারুকাজে সারা দেয়াল অলংকৃত। সাদা প্লাস্টার দেয়ালের বিপরীতে সিলিং, মেঝে এবং ক্ষদ্র অলংকরনগুলি গাড় রংয়ের কাঠের তৈরী। সেরালো ১৪শ শতাব্ধীতে সুলতান ইউসুফের সময়ে তৈরী। মার্থেল প্রাসদের অবস্থান এখানে। হালকা রংয়ের ইন্টেরিয়র। ‍হারেম হচ্ছে মহিলা ও শিশুদের বাসস্থান। সেই সময়েও এখানে ঠান্ডা ও গরম পানির সুবিধা সংবলিত গোসলখানার অস্তিত্ব পাওয়া যায়।
মার্থেল প্রাঙ্গণ
মার্থেল প্রাঙ্গণ (কোর্ট অব মার্টল) কে কোর্ট অব দ্য ব্লেসিংস, কোর্ট অব দ্য পন্ড ইত্যাদি বিভিন্ন নামেও উল্লেখ করা হয়। বর্তমান নামের কারণ হচ্ছে পুরো উঠোন জুড়ে মার্টেল ঝোপের আধিক্য। আরব প্যালেসের বর্তমান প্রবেশ পথ হচ্ছে করিডোর সহ একটি ছোট দরজা এবং সংলগ্ন করিডোর যা পুকুর থেকে শুরু হয়ে মার্টেল কোর্টে গিয়ে সংযৃক্ত হয়েছে। পরিকল্পিত এ জলাধার প্যালেসের পরিবেশ ঠান্ডা রাখতে সহায়তা করে।৪২ মিটার লম্বা এবং ২২ মিটার প্রশস্ত এ উঠোনের ঠিক মধ্যখানে কৃত্রিম জলাধার। জলাধারে গোল্ড ফিশের বিচরন আর চতুর্দিকে পায়ে হাটা পথের পাশে মার্থেল ফুলেরা বেড়ে উঠেছে। উত্তর এবং দক্ষিণ পাশে গ্যালারী সদৃশ কক্ষের অবস্থান। দক্ষিণ গ্যালারী  ৭ মিটার লম্বা মার্বেল পাতরে মোড়ানো পিলারের সাহায্যে ভারমুক্ত। এর নিচ দিয়েই সোজা ডানদিকে প্রধান প্রবেশ পথ এবং উপরে খিলান সমৃদ্ধ  তিনটি জানালা এবং মিনার সদৃশ পিলার দেখা যায়।  উঠোন থেকে কোমারেস টাওয়ারের দেয়াল দেখা যায়।
হল অব এ্যাম্বাসাডর
হল অব এ্যাম্বাসাডর আলহামরার সবচেয়ে বড় কক্ষ কোমারেস টাওয়ারে এর অবস্থান। বর্গাকৃতির কক্ষের প্রত্যেক বাহুর মাপ ১২ মিটার এবং কেন্দ্রীয় গম্বুজের উচ্চতা ২৩ মিটার। এটি আলহামরার অভ্যর্থনা কস্থ বা দরবার। যে পাশে দরজা দিয়ে তার বিপরীত পাশে সুলতানের সিংহাসন। হলের কাটামো প্রাসাদ থেকে একটু বাইরে বেরিয়ে থাকায় তিন দিকের দৃশ্য পাওয়া যায়। সুতরাং এটা ছিল এক অর্থে টাওয়ারের বর্ধিতাশ যেখানে বসে প্রাসাদের সুদৃশ্য ল্যান্ডস্কেপ উপভোগ করা যায়।  চতুরদিকের দেয়ালে চার ফিট পর্যন্ত উচ্চতায় টাইলস করা। একটু পর পর রঙের পরিবর্তন আছে। e tiles are nearly 4 ft (1.2 m) high all round, and the colours vary at intervals. এর উপরে মেডাল আকৃতির কারুকাজের অবিছিন্ন সারি যাতে ফুল লতাপাতার জড়াজড়ি। তিন দিকে তিনটি করে মোট নয়টি জানালা আছে। সিলিংয়ে সাদা, নিল এবং সোনালী রংয়ের গোরাকৃতির প্রলেপ। বিভিন্ন স্টাকো টাইপের কাজে দেয়াল ঢেকে দেয়া।
হল অব লায়ন
কোর্ট অব লায়ন বা সিংহ চত্বর একটি চারকোনা, ১১৬ ফিট লম্বা এবং ৬৬ ফিট চওড়া চত্বর। ১২৪টি শ্বেত মার্বেলের পিলারের সমর্থনে দাড়িয়ে থাকা কম উচ্চতার গ্যালারী দ্বারা চতুর্দিকে ঘেরা। প্রত্যেক দিকের গ্যালারী থেকে একটি করে প্যাভিলিয়ন চত্বরের দিকে বাড়তি এগিয়ে আছে। প্যাভিলিয়নের দেয়াল অলংকৃত এবং ছাদ অনুচ্চ গম্বুজ সমৃদ্ধ। রঙিন টাইলস দিয়ে চত্বরের মেঝে পাকা করা। দেয়ালগুলো মেঝে থেকে পাঁচ ফিট পর্যন্ত নীল এবং হলুদ টাইলসে ঢাকা। টাইলসের উপরে এবং নিচে নীল এবং সোনালী রংয়ের লাইন টানা।  পিলারগুলো একটু অনিয়মিতভাবে অবস্থিত এবং নানা রকমের ফুল লতাপাতার নকশায় জড়ানো।
২০২২–২৩ স্পেনীয় সুপার কাপ
২০২২–২৩ স্পেনীয় সুপার কাপ ছিল স্পেনীয় সুপার কাপ-এর ৩৯তম সংস্করণ, যেটি স্পেনীয় ফুটবল লিগ ব্যবস্থার আওতায় থাকা ক্লাবগুলোর মধ্যে বড় প্রতিযোগীতামূলক টুর্নামেন্ট গুলোতে সফল ক্লাব গুলোর জন্য একটি বার্ষিক ফুটবল প্রতিযোগিতা।
বার্সেলোনা এ আসরে বিজয়ী হয়, যেটি ছিল তাদের ১৪তম স্পেনীয় সুপার কাপ শিরোপা।
যোগ্যতা
এই টুর্নামেন্টে ২০২১–২২ কোপা দেল রে এবং ২০২১–২২ লা লিগার বিজয়ী এবং রানার্স আপ ছিল।
যোগ্য দল
নিচের চারটি দল টুর্নামেন্টে খেলার যোগ্যতা অর্জন করেছে।
বঙ্গবন্ধু দারিদ্র্য বিমোচন ও পল্লী উন্নয়ন একাডেমি
বঙ্গবন্ধু দারিদ্র্য বিমোচন ও পল্লী উন্নয়ন একাডেমি হলো বাংলাদেশ সরকার কর্তৃক পরিচালিত একটি শিক্ষা ও গবেষণা প্রতিষ্ঠান। বাংলাদেশের গ্রামাঞ্চলের দারিদ্র্য বিমোচনে এটি কাজ করে থাকে। একাডেমির কার্যালয় ঢাকায় অবস্থিত।
ইতিহাস
২০১১ সালের ১৬ নভেম্বর বঙ্গবন্ধু দারিদ্র্য বিমোচন ও পল্লী উন্নয়ন একাডেমি প্রতিষ্ঠিত হয়। বাংলাদেশের প্রধানমন্ত্রী শেখ হাসিনার উদ্যোগে একাডেমিটি প্রতিষ্ঠা করা হয়। স্থানীয় সরকার মন্ত্রণালয়ের অধীনে এটি পরিচালিত হয়। পরিচালনা পর্ষদ স্বায়ত্বশাসিত। ২০১১ সালে বঙ্গবন্ধু দারিদ্র্য বিমোচন ও পল্লী উন্নয়ন একাডেমি আইন-২০১১ পাশ হওয়ার পর এটি চূড়ান্ত হয়।
প্রশিক্ষণ
এখানে বিভিন্ন বিষয়ে প্রশিক্ষণ দেওয়া হয়। যেমনঃ
প্রায়োগিক গবেষণা
বঙ্গবন্ধু দারিদ্র্য বিমোচন ও পল্লী উন্নয়ন একাডেমিতে বিভিন্ন বিষয়ের উপর প্রায়োগিক গবেষণা হয়। যেমনঃ
শিরিন জাওয়াদ
শিরিন জাওয়াদ (জন্ম:১০ অক্টোবর, ১৯৭১) একজন ব্রিটিশ ও বাংলাদেশী সঙ্গীতশিল্পী। তিনি ফিউসন ও লোক ধরনের গান পরিবেশন করেন। তার বাবার পৈতৃক নিবাস বাংলাদেশের চট্টগ্রাম জেলায়।
প্রাথমিক জীবন
শিরিন জাওয়াদ ১৯৭১ সালের শেষের দিকে পূর্ব লন্ডনে জন্মগ্রহণ করেন এবং সেখানেই বেড়ে উঠেন। তিনি মাত্র দুই বছর বয়সে তার বাবার সাথে গান গেয়েছিলেন। তিনি শখের বশত ছোট থেকেই বলিউডে গান গাওয়া শুরু করেন। তার বাবা তাকে সঙ্গীত শেখার জন্য উৎসাহিত করেছিলেন। তিনি তার জীবনের প্রথম পারফরমেন্স করেন স্কুলে। তার বাবা ও মায়ের কাছে ঘরের মধ্যে বাংলা লোক সঙ্গীতের অনুপ্রেরণা পান।
কর্মজীবন
জাওয়াদ গায়িকা হওয়ার আগে একজন সমাজকর্মী হিসেবে সকলের কাছে বেশ পরিচিতি পান। ১৯ বছর বয়সে তিনি পাবলিক পারফরমেন্সে লোক সঙ্গীতের গান গেয়েছিলেন। তিনি যুক্তরাজ্য জুড়ে কমিউনিটি ফাংশন এবং মেলায় গান গান। ২০০২ সালে তিনি বেথেনাল গ্রিন ফেস্টিভাল এশিয়ান ট্যালেন্ট প্রতিযোগিতায় বিজয়ী হয়েছেন।
২০০৭ সালে জাওয়াদের প্রথম অ্যালবাম "পাঞ্জাবিওয়ালা" মুক্তি পায়, যা হাবিব ওয়াহিদের সঙ্গীতায়নে করা হয়। তিনি তার প্রথম অ্যালবামের গানগুলোকে তার মৃত মায়ের নামে উৎসর্গ করেন। লেজার ভিশনের সঙ্গীতায়নে ২০০৯ সালে তার দ্বিতীয় অ্যালবাম "মাতোয়ালি" মুক্তি পায়। এই অ্যালবামের গানগুলো তিনি বাংলাদেশের বিভিন্ন অঞ্চল থেকে সংগ্রহ করেন। এরপর আবারও লেজার ভিশনের সঙ্গীতায়নে তার তৃতীয় অ্যালবাম "রঙ্গিলা" মুক্তি পায়। যাতে হাবিব ওয়াহিদ, বাপ্পা মজুমদার, ফুয়াদ, হৃদয় খান, রুমেল, রুম্মান, রাফা এবং রায়হান সমন্বিতভাবে কাজ করেন।
শিরিনের গাওয়া গানের প্রধান আকর্ষণীয় বিষয় হলো এশীয় লোক ও আধ্যাত্মিক সঙ্গীত।
দুলারহাট থানা
দুলারহাট থানা বাংলাদেশের ভোলা জেলার চরফ্যাশন উপজেলার একটি থানা।
প্রতিষ্ঠাকাল
২০১৭ সালের ২০ নভেম্বর নিকার সভায় প্রধানমন্ত্রী শেখ হাসিনা চরফ্যাশন উপজেলায় চতুর্থ থানা হিসেবে দুলারহাট নামের আরও একটি নতুন থানা অনুমোদন দিয়েছেন।
প্রশাসনিক এলাকাসমূহ
চরফ্যাশন উপজেলার ৫টি ইউনিয়নের প্রশাসনিক কার্যক্রম দুলারহাট থানার অধীন।
ইন্না লিল্লাহি ওয়া ইন্না ইলাইহি রাজিউন
থাম্ব|280পিক্সেল|আরবি [[চারুলিপিতে ইন্না লিল্লাহি ওয়া ইন্না ইলাইহি রাজিউন]]
ইন্না লিল্লাহি ওয়া ইন্না ইলাইহি রাজিউন (إِنَّا لِلَّٰهِ وَإِنَّا إِلَيْهِ رَاجِعُونَ‎) হল কুরআনের একটি আয়াত (বাক্য) বা দোয়া, যার বাংলা অর্থ হল "আমরা তো আল্লাহরই এবং আর নিশ্চয়ই আমরা তাঁরই দিকে প্রত্যাবর্তনকারী"। এটি ইস্তিরজা' (اِسْتِرْجَاع‎) নামেও পরিচিত। সাধারণত মুসলমানরা তাদের বেদনার অভিব্যক্তি প্রকাশ করতে বাক্যটি উচ্চারণ করে, বিশেষ করে যখন একজন মুসলিম ব্যক্তি মৃত্যুবরণ করে।
কুরআনে উল্লেখ
এই দোয়া কুরআনে সুরা বাকারার ১৫৬ নং আয়াতে উল্লেখ করা হয়েছে।
অর্থ:
হাদিসে উল্লেখ
সুনান আত-তিরমিজীতে উল্লেখ করা হয়েছে যে, আবু সালামাহ্ থেকে বর্ণিত— রাসুলুল্লাহ (স.) বলেছেন:
মার্তিনিক জাতীয় ফুটবল দল
মার্তিনিক জাতীয় ফুটবল দল (Équipe de la Martinique de football, Martinique national football team) হচ্ছে আন্তর্জাতিক ফুটবলে মার্তিনিকের প্রতিনিধিত্বকারী পুরুষদের জাতীয় দল, যার সকল কার্যক্রম মার্তিনিকের ফুটবলের সর্বোচ্চ নিয়ন্ত্রক সংস্থা মার্তিনিক ফুটবল লীগ দ্বারা নিয়ন্ত্রিত হয়। এই দলটি ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩১ সালের ১১ই ফেব্রুয়ারি তারিখে, মার্তিনিক প্রথমবারের মতো আন্তর্জাতিক খেলায় অংশগ্রহণ করেছে; মার্তিনিকে অনুষ্ঠিত উক্ত ম্যাচে মার্তিনিক বার্বাডোসের কাছে ৩–২ গোলের ব্যবধানে পরাজিত হয়েছে।
১৬,৩০০ ধারণক্ষমতাবিশিষ্ট স্তাদ পিয়ের আইকেরে লেস মাতিনিনো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্তিনিকের রাজধানী ফর-দে-ফ্রঁসে অবস্থিত। বর্তমানে এই দলের ম্যানেজারের দায়িত্ব পালন করছেন মারিও বোকালি এবং অধিনায়কের দায়িত্ব পালন করছেন রক্ষণভাগের খেলোয়াড় সেবাস্তিয়েঁ ক্রেতিনোয়া।
ফিফার সদস্যপদ না থাকার ফলে মার্তিনিক এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে মার্তিনিক এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০০২ কনকাকাফ গোল্ড কাপের কোয়ার্টার-ফাইনালে পৌঁছানো, যেখানে তারা কানাডার সাথে উক্ত ম্যাচটি পূর্ণ সময় শেষ হওয়ার পর ১–১ গোলে ড্র হওয়ার পর পেনাল্টি শুট-আউটে ৬–৫ গোলের ব্যবধানে পরাজিত হয়েছে।
দানিয়েল এরেল, হোসে-কার্ল পিয়ের-ফানফান, সেবাস্তিয়েঁ ক্রেতিনোয়া, কেভিন পার্সেম্যাঁ এবং হোসে গোরোনের মতো খেলোয়াড়গণ মার্তিনিকের জার্সি গায়ে মাঠ কাঁপিয়েছেন।
র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে মার্তিনিকের কোন স্থান নেই। অন্যদিকে, বিশ্ব ফুটবল এলো রেটিংয়ে মার্তিনিকের সর্বোচ্চ অবস্থান হচ্ছে ৪০তম (যা তারা ১৯৩১ সালে অর্জন করেছিল) এবং সর্বনিম্ন অবস্থান হচ্ছে ১২৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
গুঞ্জন ভরদ্বাজ
গুঞ্জন ভরদ্বাজএকজন ভারতীয় অভিনেতা। তিনি অসমীয়া চলচ্চিত্রে করা অভিনয়ের জন্য বিখ্যাত। ২০১৪ সালে অসমীয়া ছবি টি আর পি এবংতে অভিনয়ের মাধ্যমে তিনি চলচ্চিত্র জগতে আত্মপ্রকাশ করেছিলেন। এর আগে তিনি জানমণি ভিসিডিতে অভিনয় করেছিলেন। তিনি অহেতুক ছায়াছবিতে মুখ্য চরিত্রে অভিনয় করেছিলেন। তিনি কয়েকটি উল্লেখযোগ্য ছবিতে অভিনয় করেন।
প্রারম্ভিক জীবন
১৯৮৬ সালের ১৭ জুলাই তারিখে আসামের তিনসুকীয়া জেলার তিনসুকীয়াতে গুঞ্জন ভরদ্বাজের জন্ম হয়েছিল। তাঁরা তিনজন ভ্রাতা-ভগ্নী। তাঁর বোন রিম্পী দাস একজন অভিনেত্রী। তিনি অসমীয়া চলচ্চিত্র এবং হিন্দী টেলিভিশন উদ্যোগে অভিনয় করেন।
কর্মজীবন
গুঞ্জন ভরদ্বাজ প্রথমে সাঙ্গীতিক ভিডিওসমূহে অভিনয়ের মাধ্যমে অভিনয় জীবনের সূচনা করেন। ভিসিডি ছবি জানমণির পরে তিনি প্রযোজকদের নজরে আসেন। তাঁর প্রতিভার প্রমাণ পাওয়ার পরে ২০১৪ সালে তিনি টি আর পি এবংতে অভিনয়ের সুযোগ লাভ করেন। তারপরে তিনি বাণী দাসের বাণিজ্যিকভাবে সফল ছবি অহেতুকয়ে মুখ্য চরিত্রে অভিনয় করেন। এখানে তিনি অমৃতা গগৈর বিপরীতে অভিনয় করেছিলেন। তারপরে তিনি ২০১৭ সালে কয়েকটি বেশি বাজেটের অসমীয়া ছবি যেমন ক্যালেন্ডার, রাফ্ অ্যান্ড টাফ্, তুমি আহিবানে এবং প্রিয়ার প্রিয়।
কিংস্টন আপন হাল
কিংস্টন আপন হাল, সাধারণত সংক্ষেপে হাল বলা হয়, ইংল্যান্ডের ইয়র্কশায়ারের ইস্ট রাইডিং-এর একটি বন্দর শহর ও একক কর্তৃপক্ষ। এটি উত্তর সাগর থেকে ২৫ মাইল (৪০ কিমি), লিডস থেকে ৫০ মাইল (৮০ কিমি) পূর্বে, ইয়র্কের ৩৪ মাইল (৫৫ কিমি) দক্ষিণ-পূর্বে ও শেফিল্ডের ৫৪ মাইল (৮৭ কিমি) উত্তর-পূর্বে হাম্বার মোহনার সঙ্গে হাল নদীর সঙ্গমস্থলে অবস্থিত। হাল শহরটি ২,৫৯,৭৭৮ জন জনসংখ্যার (আনুমানিক, ২০১৯ সালের মাঝামাঝি) ইয়র্কশায়ার ও হাম্বার অঞ্চলের চতুর্থ বৃহত্তম শহর।
হালে উইক নগরটি ১২তম শতকের শেষের দিকে মিউক্স অ্যাবের সন্ন্যাসীদের দ্বারা একটি বন্দর হিসাবে প্রতিষ্ঠিত হয়েছিল, যেখান থেকে তারা তাদের পশম রপ্তানি করত। কিংস-টাউন আপন হালের নামকরণ ১২৯৯ সালে করা হয়, হাল একটি বাজার-নগর, সামরিক সরবরাহ বন্দর, বাণিজ্য কেন্দ্র, মাছ ধরা ও তিমি শিকার কেন্দ্র এবং শিল্প মহানগর ছিল। হাল ইংরেজ গৃহযুদ্ধের প্রথম দিকের যুদ্ধের কেন্দ্র ছিল। শহরটির ১৮শতকের সংসদ সদস্য উইলিয়াম উইলবারফোর্স ব্রিটেনে ক্রীতদাস বাণিজ্যের বিলুপ্তিতে একটি বিশিষ্ট ভূমিকা নিয়েছিলেন।
দ্বিতীয় বিশ্বযুদ্ধে ("হাল ব্লেৎজ") ব্যাপক ক্ষতির শিকার হওয়ার পর, হাল শিল্পোত্তর পতনের সময়কাল সহ্য করে; সামাজিক বঞ্চনা, শিক্ষা ও পুলিশ ব্যবস্থার ক্ষেত্রে খারাপভাবে কার্যক্রম পরিচালনা করে। শহরটি ২০০০-এর দশকের শেষের দিকের মন্দার আগে ২১শ শতাব্দীর প্রথম দিকে ব্যয় বৃদ্ধি কারণে প্রচুর পরিমাণে নতুন খুচরা, বাণিজ্যিক, আবাসন ও সরকারি পরিষেবা নির্মাণ ব্যয় দেখেছিল।
পর্যটক আকর্ষণের মধ্যে দ্য হল পিপল'স মেমোরিয়াল, ঐতিহাসিক ওল্ড টাউন অ্যান্ড মিউজিয়াম কোয়ার্টার, মেরিনা এবং দ্য ডিপ অ্যাকোয়ারিয়াম রয়েছে। রাগবি লিগ ফুটবল দলগুলোর মধ্যে ক্লাব হাল এফ.সি. ও হাল কিংস্টন রোভারস রয়েছে। শহরের অ্যাসোসিয়েশন ফুটবল ক্লাব হল হাল সিটি (ইএফএল চ্যাম্পিয়নশিপ) এবং নন-লিগ ফুটবল ক্লাব হাল ইউনাইটেড।
ইতিহাস
প্রারম্ভিক উন্নয়ন কিংস্টন আপন হাল হাম্বার মোহনার উত্তর তীরে তার উপনদী হাল নদীর মুখে অবস্থান করছে। নব্যপ্রস্তর যুগের প্রথম দিক থেকে হাল নদীর উপত্যকায় জনবসতি ছিল, কিন্তু বর্তমান শহরের এলাকায় উল্লেখযোগ্য জনবসতির সামান্য প্রমাণ পাওয়া যায়। এলাকাটি মানুষের কাছে আকর্ষণীয় ছিল, কারণ এখানে এটি একটি সমৃদ্ধ পশ্চিমাঞ্চল ও নৌ চলাচলের উপযোগী নদীতে প্রবেশাধিকার ছিল, কিন্তু স্থানটি দুর্গম ও নিচু নিম্নভূমিযুক্ত ছিল এবং এখানে বিশুদ্ধ জলের অপ্রতুলতা ছিল। এটি মূলত ওয়াইক নামের মাইটন জনপদের একটি বহির্মুখী অংশ ছিল। নামটি স্ক্যান্ডিনেভীয় শব্দ ভিক থেকে উদ্ভূত বলে মনে করা হয়, যার অর্থ খাঁড়ি; বা স্যাক্সন শব্দ উইক থেকে উদ্ভূত বলে মনে করা হয়, যার অর্থ বাসস্থান বা আশ্রয়।
জনসংখ্যা
২০০১ সালের যুক্তরাজ্যের আদমশুমারি অনুসারে, হালের জনসংখ্যা ২,৪৩,৫৮৯ জন ছিল, যারা ১,০৪,২৮৮ টি গৃহস্থলিতে বসবাস করত। জনসংখ্যার ঘনত্ব প্রতি হেক্টর ৩৪.১ জন ছিল। মোট বাড়িগুলির মধ্যে ৪৭.৮৫% ভাড়া দেওয়া হয়েছিল, যা জাতীয় ভাড়ার হার ৩১.৩৮% এর তুলনায় বেশি। ১৯৯১-এর যুক্তরাজ্যের আদমশুমারি জনসংখ্যা থেকে ২০০১ সালের আদমশুমারিতে জনসংখ্যা ৭.৫% হ্রাস পায়,[74] এবং ২০০৬ সালের জুলাই মাসে আনুষ্ঠানিকভাবে জনসংখ্যা ২,৫৬,২০০ জন অনুমান করা হয়।
সংস্কৃতি
হাল শহরে জাতীয় গুরুত্বের বেশ কয়েকটি জাদুঘর রয়েছে। শহরটির একটি নাট্য ঐতিহ্য রয়েছে, যেখানে কয়েক জনা বিখ্যাত অভিনেতা ও লেখকের জন্ম গ্রহণ ও বসবাস করেছেন। শহরটির শিল্পকলা ও ঐতিহ্য পুনরুজ্জীবনের সাম্প্রতিক প্রচেষ্টায় দর্শনার্থীদের আকৃষ্ট করতে এবং পর্যটনকে উত্সাহিত করতে ভূমিকা পালন করেছে। শহরটি লেখিকা ভ্যাল উডকে অনুপ্রাণিত করেছে, যিনি তার সেরা বিক্রি হওয়া উপন্যাসসমূহের অনেকগুলির গল্প শহরটির প্রেক্ষাপটে নির্মাণ করেছেন। উইলবারফোর্স লেকচার ও উইলবারফোর্স মেডেলিয়নের পুরস্কার ১৯৯৫ সাল থেকে বার্ষিক অনুষ্ঠিত হয়, যার মাধ্যমে মানবাধিকারের অপব্যবহারের বিরুদ্ধে লড়াইয়ে হাল ও উইলিয়াম উইলবারফোর্সের ঐতিহাসিক ভূমিকা উদযাপন করা হয়।
ধর্ম
অন্যান্য অনেক ইংরেজ শহরের মত, হালে কোন ক্যাথিড্রাল নেই। পবিত্র ট্রিনিটি চার্চ (১৩০০ থেকে ডেটিং) ২০১৭ সালের ১৩ই মে থেকে একটি মিনস্টার হয়ে ওঠে, যা হাল মিনস্টার নামে পরিচিত। এটি ডায়োসিস অব ইয়র্কের অ্যাংলিকানের একটি অংশ এবং এর একটি সাফ্রাগান বিশপ রয়েছে।
হাল মিডলসব্রোর রোমান ক্যাথলিক ডায়োসিসের দক্ষিণ ভিকারিয়েটের অংশ গঠন করে। সেন্ট চার্লস বোরোমিও হল শহরের প্রাচীনতম সংস্কার-পরবর্তী রোমান ক্যাথলিক গির্জা।
হালে বেশ কয়েকটি নাবিক মিশন ও গির্জা রয়েছে। মিশন টু সীফারার্সের একটি কেন্দ্র পশ্চিম কিং জর্জ ডকে রয়েছে এবং সেন্ট নিকোলাজ ডেনিশ সীমেন'স গির্জা ওসবোর্ন স্ট্রিটে অবস্থিত।
পরিবহন
হালের মধ্যে ও বাইরের প্রধান সড়কটি হল এম৬২ মোটরওয়ে/এ৬৩ সড়ক, এটি উত্তর ইংল্যান্ডের প্রধান পূর্ব-পশ্চিম পথগুলির মধ্যে একটি। এটি লিডস, ম্যানচেস্টার ও লিভারপুল শহরসমূহের পাশাপাশি যুক্তরাজ্যের মোটরওয়ে নেটওয়ার্কের মাধ্যমে রাষ্ট্রের বাকি অংশসমূহের সঙ্গে একটি সংযোগ প্রদান করে৷ মোটরওয়ে নিজেই শহর থেকে কিছু দূরে শেষ হয়; বাকি পথটি এ৬৩ ডুয়েল ক্যারেজওয়ে বরাবর প্রসারিত। এই পূর্ব-পশ্চিম পথটি ইউরোপীয় রোড রুট এ২০ এর একটি ছোট অংশ গঠন করে।
হাল শহরটি হাম্বারের দক্ষিণের গন্তব্যে সড়ক সংযোগ প্রদানকারী হাম্বার সেতুর নিকট অবস্থিত। এটি ১৯৭২ সাল থেকে ১৯৮১ সালের মধ্যে নির্মিত হয়েছিল এবং সেই সময়ে বিশ্বের দীর্ঘতম একক-স্প্যান বিশিষ্ট সাসপেনশন সেতু ছিল। এটি এখন তালিকায় অষ্টম স্থানে রয়েছে।
ক্রিস্টোফার ইশারউড
ক্রিস্টোফার উইলিয়াম ব্র্যাডশ ইশারউড (২৬ অগস্ট, ১৯০৪ – ৪ জানুয়ারি, ১৯৮৬) ছিলেন একজন ইংরেজ ঔপন্যাসিক।
প্রথম জীবন ও সাহিত্যকর্ম
১৯০৪ সালে চেশায়ার-ডার্বিশায়ার সীমান্তের নিকটবর্তী পারিবারিক এস্টেটে ইশারউড জন্মগ্রহণ করেছিলেন। ডার্বিশায়ারের রেপটন স্কুলে ইশারইডের সঙ্গে এডওয়ার্ড আপওয়ার্ডের পরিচয় হয়। আপওয়ার্ড ছিলেন ইশারউডের সারা জীবনের বন্ধু। এঁর সঙ্গেই ইশারউড তার নিম্নশ্রেণীর "মর্টমেয়ার" গল্পগুলি লেখেন। এই গল্পগুলির একটি তার জীবদ্দশায় এবং কয়েকটি মৃত্যুর পর প্রকাশিত হয়। অন্যান্যগুলির সারসংক্ষেপ "লায়নস অ্যান্ড শ্যাডোজ" গ্রন্থে প্রকাশিত হয়। তিনি ইচ্ছাকৃতভাবে ট্রাইপোজে অকৃতকার্য হন এবং ১৯২৫ সালে কেমব্রিজের করপাস ক্রিস্টি কলেজ পরিত্যাগ করেন। এরপর কয়েকবছর তিনি ভ্যায়োলিন-বাদক আন্দ্রে ম্যাঙ্গেওটের সঙ্গে বাস করেন। তিনি ম্যাঙ্গেওটের স্ট্রিং কোয়ার্টারের সেক্রেটারি হিসেবে কাজ করেন এবং চিকিৎসাবিদ্যা অধ্যয়ন করেন। এই সময় তিনি পিপল ওয়ান অট টু নো নামে একটি ননসেন্স কবিতার সংকলন রচনা করেন। এই বইটির অলংকরণ করেছিলেন ম্যাঙ্গেওটের এগারো বছরের ছেলে সিলভেইন। বইটি ১৯৮২ সালের আগে প্রকাশিত হয়নি।
১৯২৫ সালে এ. এস. টি. ফিশার ডব্লিউ. এইচ. অডেনের সঙ্গে তার পরিচয় করিয়ে দেন। ইশারউড অডেনের সাহিত্যিক পরামর্শদাতা হন। অডেন তার কবিতাগুলি মন্তব্য ও অনুমোদনের জন্য ইশারউডের কাছে পাঠাতেন। অডেনের মাধ্যমে ইশারউডের সঙ্গে আলাপ হয় স্টিফেন স্পেনডারের। পরবর্তীকালে স্পেনডারের সঙ্গে ইশারউড জার্মানিতে অনেকটা সময় কাটিয়েছিলেন। ১৯২৮ সালে ইশারউডের প্রথম উপন্যাস অল দ্য কনসপিরেটরস্‌ প্রকাশিত হয়। গল্পটি অ্যান্টি-হিরোইক। এটি অনেক আধুনিকতাবাদী ঔপন্যাসিকের অনুকরণে লেখা। নিজের মায়ের কাছে পরাজিত এক যুবকের গল্প এটি। ১৯২৮-২৯ সালে ইশারউড কিংস কলেজ লন্ডনে চিকিৎসাবিদ্যা অধ্যয়ন শুরু করেন। কিন্তু ছয় মাস পরেই পড়া ছেড়ে অডেনের সঙ্গে বার্লিনে কয়েক সপ্তাহের জন্য চলে যান।
তথসূত্র
টীকা
আরও পড়ুন
পে-গ্লিং-র্গ্যাল-স্রাস
পে-গ্লিং-র্গ্যাল-স্রাস বা স্গাং-স্তেং-স্প্রুল-স্কু-রিন-পো-ছে  ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
আর্থার লেভেলিন বাশাম
জন্ম ও প্রারম্ভিক জীবন
আর্থার লেভেলিন বাশাম ইংল্যান্ডের এসেক্স কাউন্টির লটন নগরীতে ১৯১৪ খ্রিস্টাব্দের ২৪শে মে জন্ম গ্রহণ করেন। পিতা আর্থার এডওয়ার্ড বাশাম এবং মাতা মারিয়া জেন বাশাম (থম্পসন) তার পিতা ছিলেন একজন সাংবাদিক এবং প্রথম বিশ্বযুদ্ধের সময় কিছুদিন ভারতীয় সেনাবাহিনীতে হিমাচল প্রদেশের শিমলার  কসৌলীতে ছিলেন। তিনি পিতার কাছ থেকে ভারত সম্পর্কে নানা গল্পগাথা শুনতেন। তাঁর মাতাও ছিলেন একজন সাংবাদিক ও ছোটগল্পকার। স্বভাবতই ধীরে ধীরে বাল্যকালে তার মনে ভারতীয় ভাষা ও সংস্কৃতি সম্পর্কে আগ্রহ জন্মে। সঙ্গীতে শিক্ষা লাভ করেন,ভালো পিয়ানো বাজাতে শেখেন। ষোল বৎসর বয়সে নিজে সুরকার হন।
স্কুল-কলজের শিক্ষার সাথে তার ধর্ম সম্বন্ধে জানতে প্রবল আগ্রহ জাগ্রত হয়। প্রথমে খ্রিষ্টধর্ম। তারপর একে একে হিন্দুধর্ম, বৌদ্ধ ধর্ম, ইসলাম ধর্ম। তিনি লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজ হতে সংস্কৃতে স্নাতক হন এবং দ্বিতীয় বিশ্বযুদ্ধের সময় বেসামরিক প্রতিরক্ষা বিভাগে কাজ করেন।
কর্মজীবন
১৯৭৯ খ্রিস্টাব্দে অবসরের পর এক বৎসর বিশ্বের বিভিন্ন বিশ্ববিদ্যালয়ে ভিজিটিং অধ্যাপক হিসাবে কাজ করেন। বাশাম একমাত্র পাশ্চাত্যের ইতিহাসবিদ যিনি স্বামী বিবেকানন্দর বৈশ্বিক দৃষ্টিভঙ্গিকে যথার্থ মূল্যায়ন করেন। বিভিন্ন সময়ে স্বামী বিবেকানন্দ সম্পর্কে যে মন্তব্য তিনি প্রায়শই করতেন তা হল―
তিনি কলকাতায় এশিয়াটিক সোসাইটির "বিবেকানন্দ অধ্যাপক" পদে জীবনের শেষ দিন পর্যন্ত বৃত ছিলেন। ভারতের তথা বিশ্বের নানা সাংস্কৃতিক প্রতিষ্ঠানের সঙ্গে যুক্ত ছিলেন। কমিটি ফর কমপ্রিহেন্সিভ স্টাডি অব রামকৃষ্ণ-বিবেকানন্দ মুভমেন্ট '-র সভাপতি হিসাবে কাজ করেছেন। ১৯৮৫ খ্রিস্টাব্দে বিশ্বভারতী বিশ্ববিদ্যালয় তাঁকে "দেশিকোত্তম" উপাধিতে ভূষিত করে।
রচিত গ্রন্থ
তাঁর সবচেয়ে বিখ্যাত গ্রন্থদ্য ওয়ান্ডার দ্যাট ওয়াজ ইন্ডিয়া১৯৪৭ খ্রিস্টাব্দে ভারতের স্বাধীনতা লাভের সাত বৎসর পর লন্ডন থেকে প্রকাশিত হয়। অধ্যাপক বাশাম শতাধিক প্রবন্ধ রচনা করেছেন।
জীবনাবসান
বাশাম ১৯৮৬ খ্রিস্টাব্দের ২৭ শে জানুয়ারি কলকাতায় প্রয়াত হন।
উত্তরাধিকার
প্রাচীন ভারতীয় ইতিহাস ও সংস্কৃতির সমস্যার উপর আর্থার লেভেলিন বাশামের দৃষ্টিভঙ্গি কি ছিল তাই নিয়ে তাঁরই এক ছাত্র শচীন্দ্র কুমার মাইতি রচনা করেন - "প্রফেসর এ এল বাশাম, মাই গুরুজি অ্যান্ড প্রবলেমস্ অ্যান্ড পার্সপেক্টিভ অফ অ্যানসেন্ট ইন্ডিয়ান হিস্ট্রি অ্যান্ড কালচার" শীর্ষক এক গ্রন্থ। এই বইটির মধ্যে লেখকের উদ্দেশ্যে লেখা অধ্যাপক বাশামের আশিটি চিঠি রয়েছে। বইটি অভিনব পাবলিকেশন কর্তৃক প্রকাশিত। এছাড়াও মিশিগান বিশ্ববিদ্যালয়ের ইতিহাস ও নৃবিজ্ঞানের অধ্যাপক টমাস আর ট্রাউটম্যান ১৯৯৭ খ্রিস্টাব্দে এ এল বাশাম এর স্মরণে রচনা করেন " ইন মেমোরি অফ এ এল বাশাম, বৃটিশ স্যান্সকৃটিস্ট হিস্টোরিয়ান অফ ইন্ডিয়া, গুরু,ফ্রেন্ড" শীর্ষক এক গ্রন্থ। গ্রন্থটি ক্যালিফোর্নিয়া বিশ্ববিদ্যালয়ের প্রেস হতে প্রকাশিত হয়। অস্ট্রেলিয়ান ন্যাশনাল ইউনিভার্সিটি তাঁর স্মরণে বার্ষিক বক্তৃতামালার আয়োজন করে।
ফেসবুক
ফেসবুক (Facebook) অথবা ফেইসবুক (সংক্ষেপে ফেবু নামেও পরিচিত), হল মেটা প্ল্যাটফর্মসের মালিকানাধীন বিশ্ব-সামাজিক আন্তঃযোগাযোগ ব্যবস্থার একটি ওয়েবসাইট, যা ২০০৪ সালের ৪ ফেব্রুয়ারি প্রতিষ্ঠিত হয়। এটিতে বিনামূল্যে সদস্য হওয়া যায়। ব্যবহারকারীগণ বন্ধু সংযোজন, বার্তা প্রেরণ এবং তাদের ব্যক্তিগত তথ্যাবলী হালনাগাদ ও আদান প্রদান করতে পারেন, সেই সাথে একজন ব্যবহারকারী শহর, কর্মস্থল, বিদ্যালয় এবং অঞ্চল-ভিক্তিক নেটওয়ার্কেও যুক্ত হতে পারেন। শিক্ষাবর্ষের শুরুতে ছাত্র-ছাত্রীদের মধ্যকার উত্তম জানাশোনাকে উপলক্ষ করে বিশ্ববিদ্যালয় প্রশাসন কর্তৃক প্রদত্ত বইয়ের নাম থেকে এই ওয়েবসাইটটির নামকরণ করা হয়েছে।
মার্ক জাকারবার্গ হার্ভাড বিশ্ববিদ্যালয়ে অধ্যয়নকালীন তার কক্ষনিবাসী ও কম্পিউটার বিজ্ঞান বিষয়ের ছাত্র এডুয়ার্ডো স্যাভেরিন, ডাস্টিন মস্কোভিত্‌স এবং ক্রিস হিউজের যৌথ প্রচেষ্টায় ফেসবুক নির্মাণ করেন। ওয়েবসাইটটির সদস্য প্রাথমিকভাবে হার্ভার্ড বিশ্ববিদ্যালয়ের ছাত্র-ছাত্রীদের মধ্যেই সীমাবদ্ধ ছিল, কিন্তু পরে সেটা বোস্টন শহরের অন্যান্য কলেজ, আইভি লীগ এবং স্ট্যানফোর্ড বিশ্ববিদ্যালয় পর্যন্ত সম্প্রসারিত হয়। আরো পরে এটা সমস্ত বিশ্ববিদ্যালয়, কলেজ, হাই স্কুল এবং ১৩ বছর বা ততোধিক বয়স্কদের জন্য উন্মুক্ত করা হয়। সারা বিশ্বে বর্তমানে এই ওয়েবসাইটটি ব্যবহার করছেন ২.৯৩ বিলিয়ন সক্রিয় ব্যবহারকারী।
ফেসবুক তার চলার পথে বেশ কিছু বাধার সম্মুখীন হয়েছে।বাংলাদেশ, সিরিয়া, চায়না এবং ইরান সহ বেশ কয়েকটি দেশে এটা আংশিকভাবে কার্যকর আছে। এটার ব্যবহার সময় অপচয় ব্যাখ্যা দিয়ে কর্মচারীদের নিরুৎসাহিত করে তা নিষিদ্ধ ঘোষণা করা হয়েছে। ফেসবুক ওয়েবসাইট কে আইন জটিলতায় পড়তে হয়েছে বেশ কয়েকবার জাকারবার্গের সহপাঠী কর্তৃক, তারা অভিযোগ এনেছেন যে ফেসবুক তাদের সোর্স কোড এবং অন্যান্য বুদ্ধিবৃত্তিক সম্পত্তি আত্মসাৎ করেছে।
ফেব্রুয়ারি ২০১৫ সালের হিসাব অনুযায়ী ফেসবুকের মূলধন ২১২ বিলিয়ন ডলারে গিয়ে উঠেছে।
ইতিহাস
মার্ক জাকারবার্গ, হার্ভার্ড বিশ্ববিদ্যালয়ে ২য় বর্ষ চলাকালে, ২৮ অক্টোবর ২০০৩ এ তৈরি করেন ফেসবুকের পূর্বসূরি সাইট ফেসম্যাস। এতে তিনি হার্ভার্ডের ৯ টি হাউস এর শিক্ষার্থীদের ছবি ব্যবহার করেন। তিনি দুইটি করে ছবি পাশাপাশি দেখান এবং হার্ভার্ডের সব শিক্ষার্থীদের ভোট দিতে বলেন। কোন ছবিটি হট আর কোনটি হট নয়। 'হট অর নট'। এজন্য মার্ক জাকারবার্গ হার্ভার্ডের সংরক্ষিত তথ্য কেন্দ্রে অনুপ্রবেশ বা হ্যাক করেন। ফেসম্যাস সাইট এ মাত্র ৪ ঘণ্টায় ৪৫০ ভিজিটর ২২০০০ ছবিতে অন লাইন এর মাধ্যমে ভোট দেন।
ব্যবস্থাপনা
২০১২ সালের হিসাব অনুযায়ী ফেসবুকের মালিকানা নিম্নরূপঃ
আয়
ফেসবুকের বেশিরভাগ আয় হয় বিজ্ঞাপন থেকে। ফেসবুকে সাধারণত অন্যান্য প্রধান ওয়েবসাইট থেকে কম ক্লিক থ্রু রেট (সিটিআর) রয়েছে। বিজনেসউইক.কমের মতে ফেসবুকের ব্যানার বিজ্ঞাপনে পাঁচ ভাগের একভাগ ক্লিক পড়ে অন্য ওয়েবের তুলনায়, যদিও সত্যিকার বিশেষ তুলনায় এটা অসম হতে পারে। উদাহরণসরূপ, যেখানে গুগল ব্যবহারকারী খোঁজার ফলাফলের প্রথম বিজ্ঞাপনের লিংকগুলোতে ক্লিক করে গড় হিসেবে ৮% (৮০০০০ ক্লিক প্রতি এক মিলিয়ন সার্চে) সেখানে ফেসবুকের ব্যবহারকারীরা বিজ্ঞাপনে ক্লিক করে গড়ে ০.০৪% (৪০০ ক্লিক প্রতি এক মিলিয়ন পাতায়)।
সারাহ স্মিথ, যিনি ফেসবুকের অনলাইন বিক্রয় কার্যের ব্যবস্থাপক ছিলেন ২০১২ পর্যন্ত, প্রতিবেদন করেছিলেন যে সাইটে বিজ্ঞাপন সফলতার হার ছিল ০.০৫% থেকে ০.০৪% এবং বিজ্ঞাপন সিটিআর দুই সপ্তাহের মধ্যেই কমে যাওয়ার প্রবণতা ছিল। ফেসবুকের কম সিটিআর হওয়ার কারণ হল তরুণ ব্যবহারকারীদের বিজ্ঞাপন বন্ধের সফটওয়্যার এবং বিজ্ঞাপন এড়িয়ে যাওয়ার প্রবণতা সেই সাথে যোগ করা যায় সাইটটির প্রাথমিক উদ্দেশ্য যা ছিল শুধুমাত্র একটি সামাজিক যোগাযোগের সাইট থাকা শুধুমাত্র বিষয়বস্তু দেখার বদলে। ডিজিটাল পরামর্শ দাতা আইস্ট্রেটেজি ল্যাবের মতে ২০১৪ সালের জানুয়ারির মধ্যভাগে ১৩ থেকে ১৭ বছরের তরুণরা ফেসবুকের সামাজিক বিজ্ঞাপনের কর্মসূচিতে যাদের সংখ্যা ছিল মাত্র তিন মিলিয়ন।
২০১৪ সালের ডিসেম্বরে ফ্রাঙ্ক এন. মজিদ এবং সহযোগিদের প্রতিবেদনে বলা হয় ১৩ থেকে ১৭ বছর বয়স্ক ব্যবহারকারীর সংখ্যা ৮৮% নেমে এসেছে যা ২০১৩ সালে ছিল ৯৪% এবং ২০১২ সালে ছিল ৯৫%।
স্টক ইতিহাস
thumb|right|ফেসবুক স্টকের চার্ট
একত্রীকরণ এবং অধিগ্রহণ
নভেম্বর ১৫, ২০১০ সালে ফেসবুক ঘোষণা করে এটি আমেরিকান ফার্ম বিউরো ফেডারেশন থেকে ডোমেইন নাম এফবি.কম কিনে নিয়েছে যার মূল্য তারা গোপন রেখেছে। ২০১১ সালের ১১ই জানুয়ারি, আমেরিকান ফার্ম বিউরো ফেডারেশন জানায় $৮.৫ মিলিয়ন ডলারে তারা ডোমেইনটি বিক্রি করে। যার ফলে এই ডোমেইন বিক্রয় ডোমেইন বিক্রির ইতিহাসে সবচেয়ে বেশি মূল্যের বিক্রিত দশটি ডোমেইনে জায়গা করে নিয়েছে।